בס"ד ב תמוז תשפ"ב ישנו כלל חשוב בהלכות שבת, ומקורו בדברי הבית יוסף על סימן רנט.  והוא: כל דבר שיש מחלוקת בין הפוסקים האחרונים להתיר או לאסור, והמנהגים לא ברורים: יש האוסרים ויש המתירים, והוא נוהג על פי המחמירים, רשאי יהיה להקל לעשותו על ידי קטן.  וכן לגבי שאלתך  כאן הרי מדובר בחומרא ויש המקילים אפילו לגדול לפתוח את המקרר – משום שזה גרמא ופסיק רישא שאפשר להקל לכתחילה – וממילא יוכל לומר לקטן לפתוח את המקרר וכנ"ל.   וקטן האמור כאן אפילו שהגיע לגיל חינוך, רק שיהיה פחות מגיל בר מצוה.  (ואין חשש שמא ימשיך גם כשיגדל, שכשהוא יגדל גם הוא יעשה על ידי קטן כפי שראה שעשו עימו ואין בזה איסור כפי שאמרנו כעת). ועיין עוד בפסקי תשובות סימן רנ"ט אות ב.  כל טוב סלה.